ai4bharat/Pralekha huggingface dataset:
கப்பல் போக்குவரத்து அமைச்சகம்
மிக அதிக அளவிலான சரக்கை ஏற்றி வந்த கப்பலைக் கையாண்டு வ. உ. சிதம்பரனார் துறைமுகம் புதிய சாதனை
மிக அதிக அளவிலான சரக்கை ஏற்றி வந்த கப்பலைக் கையாண்டு 29.8.2021 அன்று வ. உ. சிதம்பரனார் துறைமுகம் புதிய சாதனையைப் படைத்தது. சிங்கப்பூர் கொடி சுமந்து, ஐக்கிய அரபு அமீரகத்தின் மினா சாக்ர் துறைமுகத்திலிருந்து வந்த ‘எம் வி இன்ஸ் அன்காரா’ கப்பல், செட்டிநாடு சிமெண்ட்ஸ் நிறுவனத்திற்காக 93,719 டன் சுண்ணாம்பை ஏற்றி வந்தது. இதற்கு முன்பாக கடந்த மே மாதம் 92,935 டன் நிலக்கரியை ஏற்றி வந்த எம் வி பாஷன்ஸ் கப்பலைk கையாண்டதே மிக அதிக அளவிலான சரக்காக இருந்தது.
ஆகஸ்ட் 26-ஆம் தேதி துறைமுகத்தை அடைந்த கப்பலிலிருந்து மூன்று நடமாடும் சுமை தூக்கிகளின் மூலம் நாள் ஒன்றுக்கு 50 ஆயிரம் டன் சரக்குகள் இறக்கப்பட்டன. அனைத்து சரக்குகளும் 29.8.2021 அன்று கப்பலிலிருந்து இறக்கப்பட்டன.
2021-22 நிதி ஆண்டில் வ. உ. சிதம்பரனார் துறைமுகம் கையாண்டு வரும் சரக்குகளின் எண்ணிக்கை அதிகரித்து வருகிறது. கடந்த ஆண்டு ஜூலை மாதம் வரை 10.58 மில்லியன் டன் சரக்குகள் இந்தத் துறைமுகத்தால் கையாளப்பட்ட நிலையில், இந்த வருடம் ஜூலை மாதம் வரை 11.33 மில்லியன் டன் சரக்குகள் கையாளப்பட்டு 7.14 சதவீத வளர்ச்சியை அடைந்துள்ளது. இந்தத் துறைமுகத்தின் வாயிலாகக் கையாளப்படும் கொள்கலன்களின் எண்ணிக்கையும் குறிப்பிடத்தக்க வளர்ச்சியை எட்டியுள்ளது. நடப்பு நிதி ஆண்டில் ஜூலை மாதம் வரை 2.69 இலட்சம் கொள்கலன்களை இந்தத் துறைமுகம் கையாண்டு முந்தைய நிதி ஆண்டை விட 21.07 சதவீத வளர்ச்சியைப் பதிவு செய்துள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750612
நிதி அமைச்சகம்
கட்டண அறிவிக்கை எண்.68/2020 – தீர்வை  வெளியீடு
சமையல் எண்ணெய், பித்தளை, கசகசா, பாக்கு, தங்கம் மற்றும் வெள்ளி தொடர்பான கட்டண அறிவிக்கை எண்.68/2020 – தீர்வை -ஐ மத்திய மறைமுகவரிகள் மற்றும் தீர்வைகள் வாரியம் வெளியிட்டுள்ளது. இது தொடர்பான விரிவான தகவல்களுக்கு: https://pib.gov.in/PressReleasePage.aspx?PRID=1643853
உள்நாட்டு விமானப் போக்குவரத்து அமைச்சகம்
21 புதிய பசுமை விமான நிலையங்களை அமைக்க கொள்கை அளவில் ஒப்புதல்
விமான நிலையங்களில் உள்கட்டமைப்புகள் / வசதிகளை மேம்படுத்துதல் உள்ளிட்ட விமான நிலையங்களின் விரிவாக்கம் ஒரு தொடர்ச்சியான செயல்முறையாகும், இது செயல்பாட்டு தேவைகள், போக்குவரத்து, தேவை, வணிக சாத்தியக்கூறுகள் போன்றவற்றைப் பொறுத்து இந்திய விமான நிலைய ஆணையம் மூலதன செலவின அல்லது சம்பந்தப்பட்ட விமான நிலைய செயல்பாட்டாளர்களால் மேற்கொள்ளப்படுகிறது. 2019-24 ஆம் ஆண்டில் பல்வேறு பிரவுன்ஃபீல்ட் விமான நிலையங்களை மேம்படுத்துதல் / மேம்படுத்துதல் / நவீனமயமாக்குதல் மற்றும் வளர்ந்து வரும் தேவைகளை பூர்த்தி செய்ய பசுமை விமான நிலையங்களை மேம்படுத்துதல் உள்ளிட்ட ரூ.98,000 கோடிக்கு மேல் கேபெக்ஸ் திட்டத்தை இந்திய விமான நிலைய ஆணையம் மற்றும் பிற விமான நிலைய செயல்பாட்டாளர்கள் தொடங்கியுள்ளனர்.
அந்தமான் நிகோபார் தீவுகளில் உள்ள போர்ட் பிளேர், ஆந்திராவில் விஜயவாடா மற்றும் திருப்பதி, அருணாச்சல பிரதேசத்தில் இட்டாநகர் மற்றும் தேஜூ, அசாமின் திப்ருகர், பீகாரில் தர்பங்கா மற்றும் பாட்னா, டெல்லியில் சப்தர்ஜங், கோவா, குஜராத்தில் தோலேரா, ராஜ்கோட், சூரத் மற்றும் வதோதரா, லடாக்கில் லே, கர்நாடகாவின் கலபுரகி, கேரளாவின் கோழிக்கோடு, போபால் ஆகிய இடங்களில் விமான நிலைய மேம்பாடு மற்றும் விரிவாக்கத்தை இந்திய விமான நிலைய ஆணையம் மேற்கொண்டுள்ளது. மத்திய பிரதேசத்தில் குவாலியர், இந்தூர், ஜபல்பூர் மற்றும் ரேவா, மகாராஷ்டிராவில் ஜூஹு, கோலாப்பூர் மற்றும் புனே, மணிப்பூரில் இம்பால், ஒடிசாவின் புவனேஸ்வர், ராஜஸ்தானின் ஜோத்பூர், தமிழ்நாட்டில் சென்னை, கோயம்புத்தூர், மதுரை, திருச்சி மற்றும் தூத்துக்குடி, திரிபுராவில் அகர்தலா, உத்தரபிரதேசத்தில் அயோத்தி, கோரக்பூர், கான்பூர், முயர்பூர் மற்றும் சஹரன்பூர், உத்தரகண்டில் டேராடூன் மற்றும் மேற்கு வங்கத்தில் கொல்கத்தா. முனையக் கட்டிடங்கள், ஓடுபாதைகளை விரிவுபடுத்துதல், வலுப்படுத்துதல், வாகன நிறுத்துமிடங்கள் மற்றும் பிற தொடர்புடைய உள்கட்டமைப்பு மேம்பாட்டு பணிகள் மற்றும் விரிவாக்கப் பணிகளை உள்ளடக்குகின்றன.
இதுவரை, 21 புதிய பசுமை விமான நிலையங்களை அமைக்க மத்திய அரசு கொள்கை அளவில் ஒப்புதல் அளித்துள்ளது. இவற்றில், 12 பசுமை விமான நிலையங்கள் செயல்பாட்டுக்கு வந்துள்ளன.
சிவில் விமானப் போக்குவரத்து அமைச்சகத்தின் இணை அமைச்சர் ஜெனரல்  வி.கே.சிங்  இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
உலகத்திலேயே மிகவும் குறைவான கொரோனா இறப்பு விகிதங்களில் ஒன்றாக இருக்கும் இந்தியாவின் 1.76% இன்னும் குறைந்து வருகிறது
பல்வேறு இதர நாடுகளுடன் ஒப்பிடும் போது, கொவிட்-19 காரணமாக உயிரிழப்போரின் எண்ணிக்கை இந்தியாவில் தொடர்ந்து குறைவாகவே இருந்து வருகிறது. உயிரிழப்போரின் விகிதம் உலகளவில் 3.3 சதவீதமாக இருக்கும் நிலையில், இந்தியாவில் இது 1.76 சதவீதமக உள்ளது.
பத்து லட்சம் நபர்களில் உயரிழப்போரின் எண்ணிக்கையும் இந்தியாவில் மிகவும் குறைவாகும். பத்து லட்சம் மக்களில் உயிரிழப்போரின் சர்வதேச சராசரி 110 ஆக இருக்கும் நிலையில், இந்தியாவில் இது 48 ஆக உள்ளது. இந்தியாவுடன் ஒப்பிடும் போது பிரேசிலில் 12 மடங்கும், இங்கிலாந்தில் 13 மடங்கும் அதிகமாக உள்ளது.
தீவிர சிகிச்சைப் பிரிவில் இருக்கும் கொவிட் நோயாளிகளின் சிறப்பான மருத்துவ மேலாண்மைக்காக, அடிக்கடிக் கேட்கப்படும் கேள்விகளின்  பட்டியலையும், அதற்கான விடைகளையும் எய்ம்ஸ், புது தில்லியுடன் இணைந்து சுகாதர அமைச்சகம் தயாரித்துள்ளது. சுகாதார மற்றும் குடும்ப நலத்துறையின் இணையதளத்தில் பதிவேற்றப்பட்டுள்ள இவற்றை https://www.mohfw.gov.in/pdf/AIIMSeICUsFAQs01SEP.pdf என்னும் முகவரியில் காணலாம்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleaseIframePage.aspx?PRID=1650585&RegID=3&LID=1
விவசாயத்துறை அமைச்சகம்
ஐக்கிய நாடுகள் சபையின் உணவு அமைப்புகள் உச்சி மாநாடு 2021க்கு முந்தைய உரையை மத்திய வேளாண் துறை அமைச்சர் திரு.நரேந்திர சிங் தோமர் வழங்கினார்
மத்திய வேளாண் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர், ஐக்கிய நாடுகளின் உணவு அமைப்புகள் உச்சி மாநாடு 2021-க்கு முந்தைய தனது உரையை மெய்நிகராக வழங்கினார்.
வளரும் நாடுகளின் சமூக-பொருளாதார மாற்றங்களில் விவசாயம் முக்கியப் பங்காற்றுவதாக தனது பேச்சில் அமைச்சர் குறிப்பிட்டார்.
சிறு, குறு விவசாயிகள் மீதான இந்திய அரசின் கவனம் பற்றி எடுத்துரைத்த அவர், விவசாயத்தை விவசாயிகளுக்கு லாபகரமாக மாற்றுவது தொடர்பாக பிரதமர் திரு.நரேந்திர மோடி தலைமையில் எடுக்கப்பட்ட நடவடிக்கைகளையும், விவசாயிகளின் வருவாயைப் பெருக்குவது மற்றும் ஊரகப் பகுதிகளில் அறுவடைக்குப் பிந்தைய உள்கட்டமைப்பை அதிகரிப்பது தொடர்பான நடவடிக்கைகளையும் அவர் பட்டியலிட்டார்.
பருவ நிலை மாற்றம் தொடர்பான இந்தியாவின் பொறுப்பை உணர்வதாக கூறிய அவர், வேளாண்மையை நிலைக்கத்தக்க வகையில் ஈடுபடுவது குறித்து இந்திய அரசு மேற்கொண்ட நடவடிக்கைகளை முன்வைத்தார்.
2030 ஆம் ஆண்டுக்குள் நிலைக்கத்தக்க வளர்ச்சி இலக்குகளை அடைய இந்தியாவின் உறுதியை மீண்டும் ஒருமுறை வலியுறுத்திய அவர், நமது வேளாண்-உணவு அமைப்புகள் நிலைக்கத்தக்க வகையில் இருப்பதற்கான நடவடிக்கைகளைத் தெரிவித்தார். 2023 ஆம் ஆண்டை சிறு தானிய ஆண்டாக கொண்டாட இந்தியா முன்வைத்த கோரிக்கைகளை ஐ.நா ஏற்றுக்கொண்டதற்கு அவர் நன்றி தெரிவித்தார்,.
இந்த மூன்று நாள் உச்சி மாநாட்டில், ஐ.நா பொதுச் செயலாளர் திரு.ஆண்டோனியோ குட்ரஸ், இத்தாலி பிரதமர் திரு.மரியோ திராகி உள்ளிட்ட பல்வேறு நாட்டுப் பிரதிநிதிகள் உரையாற்றினர்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1740012
----
(Visitor Counter : 181
குடியரசுத் துணைத் தலைவர் செயலகம்
புத்தாண்டு 2021-ஐ முன்னிட்டு நாட்டு மக்களுக்கு குடியரசுத் துணைத் தலைவர் வாழ்த்து
நாளை, புத்தாண்டு 2021 கொண்டாடப்படுவதை முன்னிட்டு, நாட்டு மக்களுக்கு குடியரசுத் துணைத் தலைவர் திரு. வெங்கையா நாயுடு வாழ்த்து தெரிவித்துள்ளார்.
அவர் விடுத்துள்ள வாழ்த்துச் செய்தி:
“நாம் புதிய ஆண்டு 2021-க்குள் அடியெடுத்து வைப்பதால், நாட்டு மக்களுக்கு எனது அன்பான வாழ்த்துக்களைத் தெரிவித்துக் கொள்கிறேன்.
புத்தாண்டு என்பது நாம் அனைவரும் எதிர்நோக்கும் ஒரு நிகழ்வு. இது நம்பிக்கை, மற்றும் நட்பு ஆகியவற்றின் உணர்வை வலுப்படுத்தும் ஒரு சந்தர்ப்பம்.
மிக மோசமான தொற்று நோய் மூலம், நமக்குப் பல வாழ்க்கைப் பாடங்களைக் கற்றுக்கொடுத்த ஆண்டை நாம் வழியனுப்பி வைப்பதால், நம்பிக்கை உணர்வுடன் புத்தாண்டை நாம் வரவேற்போம்.
உறுதி, நம்பிக்கை, ஒற்றுமை மற்றும் மீ்ள்சக்தி ஆகியவற்றைக் கொண்டு சவால்களைச் சமாளிப்போம் என நம்புவோம். கடந்த ஆண்டை விட, 2021 மிகவும் ஆரோக்கியமான, மகிழ்ச்சியான மற்றும் இணக்கமான பூமியை உருவாக்கட்டும்.
இந்தத் தொற்றைப் போராடித் தோற்கடிப்போம் என்ற புதிய உறுதி மற்றும் நம்பிக்கையுடன் இந்தப் புத்தாண்டுக்குள் நாம் நுழைவோம். தடுப்பூசி விரைவில் எந்த நேரத்திலும் கிடைக்க வாய்ப்புள்ளதால், 2021ஆம் ஆண்டை உற்சாகத்துடனும், நேர்மறையுடனும் வரவேற்போம்.
வேத தீர்க்கதரிசிகள் 2000 ஆண்டுகளுக்கு முன்பு பிரார்த்தித்தது போல், வரும் ஆண்டில் நாம் நல்ல செய்திகளைக் கேட்போம், இனிமையான விஷயங்களைப் பார்ப்போம், அர்த்தமுள்ளதாகவும் அமைதியாகவும் வாழ்க்கையைச் செலவிடுவோம் என்று நம்புவோம்’’.
பிரதமர் அலுவலகம்
எம்யு5735 பயணிகள் விமானம் விபத்துக்குள்ளானதற்கு பிரதமர் கவலைத் தெரிவித்துள்ளார்
சீனாவின் குவாங்சியிலிருந்து 132 பயணிகளுடன் புறப்பட்ட எம்யு 5735 விமானம் விபத்துக்குள்ளானது குறித்து பிரதமர் திரு நரேந்திர மோடி கவலைத் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் ”சீனாவின் குவாங்சியிலிருந்து 132 பயணிகளுடன் புறப்பட்ட எம்யு 5735 விமானம் விபத்துக்குள்ளானதை அறிந்து அதிர்ச்சியும் துயரமும் அடைந்ததாக கூறியுள்ளார். பாதிக்கப்பட்டவர்கள் மற்றும் அவரது குடும்பத்தினருக்காக தாம் பிரார்த்திப்பதாக குறிப்பிட்டுள்ளார்”.
-----
(
பாதுகாப்பு அமைச்சகம்
உலக சுற்றுச்சூழல் தினம்- இந்திய ராணுவம் கொண்டாடியது
தில்லி கண்டோன்மெண்ட் பகுதியில் உள்ள மானக்ஷா மையத்தில் ‘சுற்றுச்சூழல் கருத்தரங்கு’ மற்றும் ‘கண்காட்சி’யுடன் உலக சுற்றுச்சூழல் தினத்தை திங்களன்று இந்திய ராணுவம் கொண்டாடியது. நாடு முழுவதும் உள்ள இந்திய ராணுவத்தின் தளங்களில் 2023 மே மாதம் 3-ம் வாரத்தில் தொடங்கி நடைபெற்ற சுற்றுச்சூழல் விழிப்புணர்வு இயக்கங்கள், தூய்மை செயல்பாடுகள் ஆகியவற்றைக் குறிப்பதாகவும் இந்த நிகழ்வு அமைந்தது.
இந்த நிகழ்வுக்கு ராணுவ துணைத்தலைமை தளபதி லெப்டினென்ட் ஜென்ரல் எம் வி சுசீந்திரகுமார் தலைமை தாங்கினார். லெப்டினென்ட் ஜென்ரல் ராஜீந்தர் திவான், வைஸ் அட்மிரல் சந்தீப் நைதானி, ஏர்மார்ஷல் ஆர் கே ஆனந்த், முப்படைகளின் மூத்த அதிகாரிகள் உள்ளிட்டோர் நிகழ்வில் கலந்துகொண்டனர்.
‘பசுமையைப் பாதுகாக்கும் ஆலிவ் பசுமை’ என்ற தலைப்பில் நடைபெற்ற கருத்தரங்கில் பிரபல சுற்றுச்சூழல் வல்லுநர்கள் உரைநிகழ்த்தினர். கழிவுப்பொருள் மேலாண்மை, சுற்றுச்சூழலுக்கு உகந்த வாழ்க்கை முறை, நிகர பூஜ்ய வீடுகளும், அலுவலகங்களும் போன்ற முக்கியமான சுற்றுச்சூழல் பிரச்சனைகள் குறித்து இவர்கள் உரையாற்றினர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1929969
ரெயில்வே அமைச்சகம்
பண்டிகை காலத்தில் பொதுமக்களுக்கு எளிதான, வசதியான பயணத்தை உறுதி செய்வதற்காக கூடுதலாக 32 சிறப்பு சேவைகளை இந்திய ரயில்வே அறிவித்துள்ளது
தற்போது பண்டிகை காலம் என்பதால், பொதுமக்களின் வசதிக்காகவும், கூட்ட நெரிசலை குறைக்கவும் கூடுதலாக இந்த ஆண்டு சத் பூஜை வரை, 211 சிறப்பு ரயில்களை  2561 டிரிப்புகளை இயக்குகிறது. தர்பங்கா, அசம்கர், சகர்சா, பகல்பூர், முசாபர்பூர், ஃபிரோஸ்பூர், பாட்னா, கதிஹார் மற்றும் அமிர்தசரஸ் உள்ளிட்ட வழித்தடங்களில் சிறப்பு ரயில்கள் இயக்கப்பட உள்ளன. இந்த பண்டிகை காலத்தில் பொதுமக்களுக்கு எளிதான மற்றும் வசதியான பயணத்தை உறுதி செய்வதற்காக கூடுதலாக 32 சிறப்பு சேவைகளை இந்திய ரயில்வே அறிவித்துள்ளது. இதில் தெற்கு ரயில்வே 11 வழித்தடங்களில் 56 சிறப்பு ரயில் சேவைகளை இயக்க உள்ளது. ஏற்கனவே மொத்தம் 179 சிறப்பு ரயில் சேவைகள் அறிவிக்கப்பட்டுள்ளன. இணையத்தை பார்க்க: https://www.pib.gov.in/PressReleseDetail.aspx?PRID=1865093)
இருக்கைகளுக்காக முறைகேடுகளில் ஈடுபடுதல், அதிக கட்டணம் வசூலித்தல் போன்ற செயல்கள் கடுமையாக கண்காணிக்கப்படுகின்றன. முன்பதிவு செய்யப்படாத பெட்டிகளில் பயணிகளை ஒழுங்குப்படுத்த ரயில்வே பாதுகாப்புப் படை ஊழியர்களின் மேற்பார்வையில் ரயில் நிலையங்களில் கூட்டத்தை சரிசெய்யும் நடவடிக்கைகள் உறுதி செய்யப்படுகின்றன.
பாதுகாப்பு அமைச்சகம்
டேராடூனில் உள்ள இந்திய ராணுவ அகாடமியில் நடைபெற்ற பயிற்சி நிறைவு அணிவகுப்பை ராணுவத் தளபதி ஜெனரல் மனோஜ் பாண்டே பார்வையிட்டார்
டேராடூனில் உள்ள இந்திய ராணுவ அகாடமியில் இன்று நடைபெற்ற அதிகாரிகள் பயிற்சி நிறைவு அணிவகுப்பை ராணுவத் தளபதி ஜெனரல் மனோஜ் பாண்டே பார்வையிட்டார். வழக்கமான 152 பயிற்சி வகுப்புகளிலிருந்தும், 135 தொழில்நுட்பப் பட்டதாரி பயிற்சி வகுப்புகளிலிருந்தும் ஏழு நட்பு நாடுகளைச் சேர்ந்த 42 அதிகாரிகள் உட்பட மொத்தம் 374 அதிகாரிகள் இந்திய ராணுவ அகாடமியில் வெற்றிகரமாகப் பயிற்சி நிறைவுசெய்தனர். பயிற்சி நிறைவுசெய்த அதிகாரிகளின் பெற்றோர்கள் மற்றும் குடும்ப உறுப்பினர்கள் இந்நிகழ்ச்சியில் கலந்து கொண்டு, தங்களின் பிள்ளைகளுக்கு இந்திய ராணுவத்தில் நிரந்தரப் பதவி வழங்கப்பட்ட முக்கியமான சந்தர்ப்பத்தைக் குறிக்கும் விழாவைக் கொண்டாடினர்.
தலைமைத்துவம், சுய கட்டுப்பாடு, போர்க் கலை ஆகியவற்றில் பயிற்சி அளிக்கும் முதன்மை நிறுவனமான இந்திய ராணுவ அகாடமியில் கடுமையான பயிற்சியின் உச்சக்கட்டத்தை இந்த விழா குறிக்கிறது. இந்திய ராணுவ அகாடமியின் பயிற்சி, ராணுவத்தின் தலைமைத்துவத்திற்கு தேவையான அறிவு, தார்மீக மற்றும் உடல் கட்டுமானத்தின் உகந்த வளர்ச்சியை நோக்கமாகக் கொண்டுள்ளது. இந்திய ராணுவ தலைமைத்துவத்திற்கு அடிப்படையான தேசப்பற்று, ஒழுக்கம், சுறுசுறுப்பு, முன்முயற்சி, சரியான புரிதல் ஆகியவற்றில் இந்திய ராணுவ அகாடமி பயிற்சி அளிக்கிறது.
இந்த நிகழ்வில் பேசிய ராணுவத் தளபதி, ராணுவ வீரர் எனும் பணி அனைத்துப் பணிகளிலும் உன்னதமானது. சீருடையணிந்து உங்கள் தாய்நாட்டிற்கு தன்னலமற்ற பக்தியுடன் சேவை செய்ய தனித்துவமான ஒரு வாய்ப்பை இது வழங்குகிறது என்றார். கடமையின் அழைப்பிற்கு அப்பால், நோக்கத்தின் உணர்வால் இயக்கப்படும் இந்தப் பணி, உங்களிடமிருந்து தியாகங்களை எதிபார்க்கிறது. வரவிருக்கும் ஆண்டுகளில், உங்களின் எதிர்ப்பாற்றல், மனவுறுதி, ஊசலாட்டம் இல்லாத செயல்பாடு ஆகியவை, இந்திய ராணுவம் அதன் அனைத்து முயற்சிகளிலும், தொடர்ந்து மூவண்ணக் கொடியை பெருமைப்படுத்தும் அடித்தளமாக இருக்கும் என்றும் அவர் கூறினார்.
பயிற்சி நிறைவுசெய்த அதிகாரிகளின் பெற்றோர்களுக்கும் பாராட்டு தெரிவித்த ராணுவத் தளபதி, நட்பு நாடுகளிலிருந்து ராணுவ அதிகாரி பயிற்சி பெற்று செல்வோர் இந்தியாவிற்கும் தங்களின் நாடுகளுக்கும் இடையே தூதர்களாக விளங்கவேண்டும் என்று கேட்டுக்கொண்டார்.
சிறந்த முறையில் பயிற்சி பெற்ற அணி மற்றும் தனி வீரர்களுக்கு வாள் மற்றும் பதக்கங்களை ராணுவத் தளபதி வழங்கினார்.
புதிதாக நியமிக்கப்பட்ட இந்த இளம் லெப்டினன்ட்கள் வடக்கு மற்றும் மேற்கு எல்லைகள் உட்பட நாடு முழுவதும் உள்ள தங்களுக்கான பிரிவுகளில் இணைவார்கள்.
குடியரசுத் தலைவர் செயலகம்
புனேவில் உள்ள திருமதி லஷ்மிபாய் தகதுஷேத் ஹல்வாய் தத்தா மந்திர் அறக்கட்டளையின் 125-வது ஆண்டு விழாவுக்கு குடியரசு தலைவர் வாழ்த்து
மகாராஷ்டிர மாநிலம் புனேவில் உள்ள திருமதி லஷ்மிபாய் தகதுஷேத் ஹல்வாய் தத்தா மந்திர் அறக்கட்டளையின் 125-வது ஆண்டு விழாவில் குடியரசு தலைவர் திரு.ராம் நாத் கோவிந்த் கலந்து கொண்டு உரையாற்றினார்.
அப்போது, புனேவில் கணபதி கோயில் தத்தாத்ரேயா கோயிலை நிறுவுவதில் முக்கிய பங்காற்றியதற்காக தகதுஷேத் குடும்பத்தினருக்கு பாராட்டு தெரிவித்தார்.
தத்தாத்ரேயா கோயிலை புனரமைத்தது மட்டுமின்றி, ஏழை மாணவர்களுக்கு கல்வி உதவித்தொகை, ஆதரவற்றோர் மற்றும் முதியோர் இல்லங்களுக்கு நலத்திட்ட உதவிகள் வழங்குவது போன்ற பல்வேறு சமூக நலப்பணிகளிலும் திருமதி லஷ்மிபாய் தகதுஷேத் ஹல்வாய் தத்தா மந்திர் அறக்கட்டளை ஈடுபட்டு வருவதற்கு, குடியரசு தலைவர் திரு.ராம் நாத் கோவிந்த் வாழ்த்துகளையும், பாராட்டையும் தெரிவித்தார்.
நிதி அமைச்சகம்
2022 ஜூலை மாதத்தில் ஜிஎஸ்டி வருவாய் வசூல் மொத்தம் ரூ. 1,48,995 கோடி
2022 ஜூலை மாதத்தில் மொத்தம் ரூ. 1,48,995 கோடி ஜிஎஸ்டி வசூல் செய்யப்பட்டுள்ளது. இதில் சிஜிஎஸ்டி ரூ. 25,751 கோடி, எஸ் ஜிஎஸ்டி ரூ. 32,807 கோடி, ஐஜிஎஸ்டி ரூ. 79,518 கோடி . செஸ்வரி ரூ. 10,920 கோடி . ஜிஎஸ்டி அறிமுகம் செய்யப்பட்டபின் 2-வது முறையாக இவ்வளவு அதிகபட்ச வருவாய் கிடைத்துள்ளது.
தமிழ்நாட்டில் சென்ற ஆண்டு ஜூலை மாதத்தில் ரூ.6302 கோடி ஜிஎஸ்டி வசூலான நிலையில், இந்த ஆண்டு ஜூலை மாதத்தில் 34 சதவீதம் அதிகரித்து, ரூ.8,449 கோடி வசூலாகியுள்ளது.
புதுச்சேரியில் சென்ற ஆண்டு ஜூலை மாதத்தில் ரூ.129 கோடி ஜிஎஸ்டி வசூலான நிலையில், இந்த ஆண்டு ஜூலை மாதத்தில் 54 சதவீதம் அதிகரித்து, ரூ.198 கோடி வசூலாகியுள்ளது.
ஐஜிஎஸ்டியில் இருந்து சிஜிஎஸ்டிக்கு ரூ. 32,365 கோடியும், எஸ்ஜிஎஸ்டிக்கு ரூ. 26,774 கோடியும் அரசு வழங்கியுள்ளது. 2022 ஜூலை மாதத்தில் மத்திய அரசு மற்றும் மாநிலங்களுக்கான மொத்த வருவாய் வழக்கமான பைசலுக்கு பின் சிஜிஎஸ்டிக்கு ரூ.58,116 கோடியாகவும் எஸ்ஜிஎஸ்டிக்கு ரூ. 59,581 கோடியாகவும் உள்ளது.
கடந்த ஆண்டு இதே மாதத்தில் ஜிஎஸ்டி வருவாய் ரூ. 1,16,393 கோடியாக இருந்த நிலையில் 2022 ஜூலை மாத வருவாய் அதைவிட 28 சதவீதம் அதிகமாக உள்ளது. கடந்த ஆண்டு இதே மாதத்தை விட சென்ற மாதம் சரக்குகளின் இறக்குமதி மூலமான வருவாய் 48 சதவீதமும், உள்நாட்டு பரிவர்த்தனைகள் மூலமான வருவாய்  22 சதவீதமும் அதிகமாக உள்ளது.
கடந்த 5 மாதங்களில் மாதாந்திர ஜிஎஸ்டி வருவாய் ரூ.1.4 லட்சம் கோடிக்கும் அதிகமாக இருப்பது ஒவ்வொரு மாதமும் சீரான அதிகரிப்பை காட்டுகிறது.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1846881
வணிகம் மற்றும் தொழில்துறை அமைச்சகம்
புதுமைக் கண்டுபிடிப்புகள் மற்றும் தொழில்முனைவோர் உணர்வை வளர்ப்பதற்காக ஸ்டார்ட் அப் இந்தியா புதுமை வாரத்தின் 6-வது நாளான இன்று நாடு முழுவதும் பல்வேறு நிகழ்ச்சிகள் நடைபெற்றன
புதுமை மற்றும் தொழில்முனைவோர் உணர்வை வளர்ப்பதற்காக ஒரு வார கால ஸ்டார்ட் அப் இந்தியா புதுமை வாரம் கடைபிடிக்கப்படும் நிலையில், இன்று நாடு முழுவதும் பல நிகழ்ச்சிகள் வெற்றிகரமாக நடத்தப்பட்டன.
ராஜஸ்தான் மாநிலம் பனஸ்தாலி வித்யாபீடத்தில் உள்ள அடல் தொழில் பாதுகாப்பகத்தில், படைப்பாற்றல், புதுமைக் கண்டுபிடிப்பு மற்றும் தொழில் முனைவோர் சிந்தனையை அதிகரிக்கும் வகையில் ஜனவரி 15 மற்றும் 16 ஆகிய தேதிகளில் 2 நாள் மெகா ஸ்டார்ட்அப் விழா நடத்தப்படுகிறது.
ஸ்டார்ட் அப் இந்தியா-வின் காணொலி வாயிலான 6-வது கருத்தரங்க அமர்வும் இன்று நடைபெற்றது. இந்த காணொலி கருத்தரங்கத்திற்கான இணைய தள இணைப்பு: https://www.youtube.com/watch?v=m338gXB48po
மும்பையில் உள்ள வீர்மாதா ஜிஜாபாய் தொழில்நுட்ப நிறுவனத்தின் சார்பில் புதுமையை வளர்ப்பது மற்றும் ஸ்டார்ட் அப்களை ஊக்குவித்தல் என்ற கருப்பொருளில் சைக்ளத்தான் போட்டி நடைபெற்றது. மகாராஷ்டிராவின் அவுரங்காபாத்தில் உள்ள வளர்ச்சி மற்றும் தொழில் காப்பக கவுன்சிலில் ஸ்டார்ட்அப்களில் ‘பெண் தொழில்முனைவோர் தொடர்பான கலந்துரையாடல் நிகழ்ச்சி நடைபெற்றது.
PIB Headquarters
சென்னை தொலைக்காட்சி நிலையம் மற்றும் அகில இந்திய வானொலி நிலையத்திற்கு மார்க்கெட்டிங் எக்ஸிகியூட்டிவுக்கான விண்ணப்பங்கள் வரவேற்கப்படுகின்றன
சென்னை தொலைக்காட்சி நிலையம் மற்றும் அகில இந்திய வானொலி நிலையத்தின் வர்த்தக ஒலிபரப்பு சேவைக்காக ஒப்பந்த அடிப்படையிலான மார்க்கெட்டிங் எக்ஸிகியூட்டிவ் மற்றும் மார்க்கெட்டிங் எக்ஸிகியூட்டிவ் கிரேட் 1-க்கான விண்ணப்பங்கள் வரவேற்கப்படுகின்றன. தொலைக்காட்சியில் ஒரு காலியிடமும், வானொலியில் ஒரு காலியிடமும் உள்ளது.
குறிப்பிடப்பட்டுள்ள காலியிடங்களுக்கான பூர்த்தி செய்யப்பட்ட விண்ணப்பங்களை பதிவு அஞ்சல், விரைவு அஞ்சல் அல்லது மின்னஞ்சல் மூலமாகவோ அனுப்பி வைக்கலாம். அனுப்ப வேண்டிய முகவரி, நிகழ்ச்சித் துறைத் தலைவர், சென்னை தொலைக்காட்சி நிலையம், எண்-5, சுவாமி சிவானந்தா சாலை, சேப்பாக்கம், சென்னை-600 005. மின்னஞ்சல் முகவரி: dtcddkchennai[at]gmail[dot]com. விண்ணப்பங்கள் வந்து சேர வேண்டிய கடைசி நாள் 06.08.2019 ஆகும்.
மேலும் விவரங்களுக்கு www.prasarbharati.gov.in/allvacancies.php என்ற இணைய தள முகவரியை அணுகவும்.
அறிவியல் மற்றும் தொழில்நுட்பத்துறை
புதைபடிவ எரிபொருள் இல்லாத பொருளாதாரம் என்ற இறுதி இலக்கை அடைவதில் எரிசக்தி துறையில் இந்தோ-ஸ்வீடன் ஒத்துழைப்பு முக்கிய பங்காற்றும் என்று மத்திய அமைச்சர் டாக்டர் ஜிதேந்திர சிங் கூறினார்
இந்திய-ஸ்வீடன் புதுமைகள் கூட்டத்தில் இன்று உரையாற்றிய மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங், புதைபடிவ எரிபொருள் இல்லாத பொருளாதாரம் என்ற இறுதி இலக்கை அடைவதில் எரிசக்தி துறையில் இந்தோ-ஸ்வீடன் ஒத்துழைப்பு முக்கிய பங்காற்றும் என்று கூறினார்.
‘இந்தியா ஸ்வீடன் பசுமை மாற்றத்தை துரிதப்படுத்துதல்' என்ற தலைப்பில் நடைபெற்ற எட்டாவது இந்தியா-ஸ்வீடன் புத்தாக்க தின கூட்டத்தில் தொடக்க உரையாற்றிய டாக்டர் ஜிதேந்திர சிங், ஏப்ரல் 2018-ல் பிரதமர் திரு நரேந்திர மோடியின் ஸ்டாக்ஹோம் பயணத்தின் போது எரிசக்தி துறையில் ஒத்துழைப்பு ஒரு முக்கிய பகுதியாக அடையாளம் காணப்பட்டது என்றார்.
தூய்மையான எரிசக்திக்கான தொழில்நுட்ப தீர்வுகளை இந்தியா தேடுகிறது என்று கூறிய அவர், பொருட்களின் இணையம் , இயந்திர கற்றல், வட்ட வடிவிலான பொருளாதாரம் ஆகியவற்றில் இந்தியாவின் அறிவியல் மற்றும் தொழில்நுட்பத் துறை மற்றும் ஸ்வீடிஷ் நிறுவனங்கள் மற்றும் புத்தாக்க அமைச்சகம் இணைந்து செயல்படுகின்றன என்று அவர் கூறினார்.
இந்திய மற்றும் ஸ்வீடன் விஞ்ஞானிகளை பாராட்டிய மைச்சர், இருதரப்பு உறவுகளின் முக்கிய அங்கமாக அறிவியல் மற்றும் தொழில்நுட்ப துறையில் நிலவும் கூட்டுறவு விளங்குவதாக கூறினார்.
ஸ்வீடன் வர்த்தகம், தொழில்துறை மற்றும் புதுமைகள் அமைச்சர் திரு இப்ராகிம் பாய்லான் பேசுகையில், இரு நாடுகளுக்கிடையேயான கூட்டு பெருந்தொற்றின் போதும் தொடர்ந்தது என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766629
----
(Visitor Counter : 176
பிரதமர் அலுவலகம்
மாஸ்கோ வுஷூ ஸ்டார்ஸ் சாம்பியன் போட்டியில் தங்கப்பதக்கம் வென்ற சடியா தாரிக்குக்கு பிரதமர் வாழ்த்து
மாஸ்கோ வுஷூ ஸ்டார்ஸ் சாம்பியன் போட்டியில் தங்கப்பதக்கம் வென்ற சடியா தாரிக்குக்கு பிரதமர் திரு நரேந்திர மோடி வாழ்த்து தெரிவித்துள்ளார்.
டுவிட்டர் பதிவில் அவர் கூறியிருப்பதாவது;
‘’மாஸ்கோ வுஷூ ஸ்டார்ஸ் சாம்பியன் போட்டியில் தங்கப்பதக்கம் வென்ற சடியா தாரிக்குக்கு வாழ்த்துக்கள். அவரது வெற்றி வளரும் தடகள வீர்ர்களுக்கு உந்துசக்தியாக அமையும். அவரது வருங்கால முயற்சிகள் வெற்றியடைய வாழ்த்துக்கள்.’’
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினரால் ரூ. 31.99 லட்சம் மதிப்புள்ள 686 கிராம் தங்கம் பறிமுதல் விமானப் பயணி கைது
துபாயிலிருந்து, துபாய் ஏர்லைன்ஸ் விமானம் மூலம், 8.5.2022 அன்று சென்னை வந்த ஒரு பயணியை, விமான நிலைய சுங்கத்துறையினர், அண்ணா சர்வதேச விமான நிலைய சர்வதேச முனையத்தின் வெளியேறும் பகுதியில் வழிமறித்து சோதனையிட்டனர்.
இந்த சோதனையின் போது, அந்த பயணி அவரது மலக்குடலில் மறைத்து கடத்தி வந்த தங்கம் பறிமுதல் செய்யப்பட்டது. 24 காரட் தூய்மையான இந்த 686 கிராம் தங்கத்தின் மதிப்பு ரூ. 31.99 லட்சமாகும். இதையடுத்து அந்த பயணி கைது செய்யப்பட்டு மேல் விசாரணை நடத்தப்பட்டு வருவதாக சென்னை விமான நிலைய சுங்கத்துறை முதன்மை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
தபால் குறைத்தீர்ப்பு கூட்டம்: ஜூலை 23 ஆம் தேதி நடைப்பெறுகிறது
தபால் குறைத்தீர்ப்பு கூட்டம் சென்னை அண்ணாசாலையில் உள்ள தமிழ்நாடு வட்டம், தலைமை போஸ்ட்மாஸ்டர் ஜெனரல் அலுவலகத்தில் 23.07.2021-ம் தேதி  காலை 11.30 மணிக்கு நடைப்பெறுகிறது.
தபால் துறை வாடிக்கையாளர்களின் குறைகளை தலைமை போஸ்ட் மாஸ்டர் ஜெனரல் மற்றும் வட்டார தபால் குறைதீர்ப்பு தலைவர் ஆகியோர் தனிப்பட்ட முறையில் கேட்டு தீர்த்து வைப்பர். வாடிக்கையாளர்கள் தங்கள் குறைகளை, தபால் மூலமாகவும் அனுப்பலாம். திருமதி. எம்.விஜயலட்சுமி, உதவி இயக்குநர் , தலைமை போஸ்ட் மாஸ்டர் ஜெனரல் அலுவலகம், தமிழ்நாடு வட்டம், சென்னை - 600 002 என்ற முகவரிக்கு 14.7.2021ம் தேதிக்கு முன்பாக வாடிக்கையாளர்கள் தங்கள் குறைகளை அனுப்ப வேண்டும். இவற்றை pg.tn@indiapost.gov.in என்ற இ-மெயில் முகவரியிலும், DAK ADALAT என தலைப்பில் அனுப்பலாம்.
ஓய்வூதியம், தபால் விநியோகம், விரைவு தபால், பார்சல்கள், மணி ஆர்டர்கள், சேமிப்பு வங்கி, ரொக்க சான்றிதழ் மற்றும் கவுன்டர் சேவைகள் ஆகியவை தொடர்பான குறைகளும் கேட்கப்படும்.
மணி ஆர்டர் / பதிவு தபால் / விரைவு தபால் / விபி/ காப்பீடு செய்யப்பட்ட பொருட்கள் தொடர்பான குறைகளில் தபால் எண், தேதி, பதிவு செய்த அலுவலகம், அனுப்புனர் மற்றும் பெறுநரின் முழு முகவரி ஆகியவை இடம் பெற வேண்டும். சேமிப்பு திட்டம் அல்லது தபால் ஆயுள் காப்பீடு போன்றவை குறித்த குறைகளாக இருந்தால், காப்பீடு பாலிசி எண், பணம் செலுத்துபவர் / காப்பீடு செய்தவரின் பெயர், தபால் அலுவலக பெயர் மற்றும் தபால் துறை தொடர்பான இதர குறிப்புகளையும் தெரிவிக்க வேண்டும்.
இவ்வாறு, சென்னை - 600 002, தமிழ்நாடு வட்டம், தலைமை போஸ்ட்மாஸ்டர் ஜெனரல், வெளியிட்டுள்ள செய்தி குறிப்பில் தெரிவிக்கப்பட்டுள்ளது.